
din ……………. 2024

pentru modificarea și completarea Regulamentului privind concursul de admitere în magistratură, aprobat prin Hotărârea Plenului Consiliului Superior al Magistraturii nr. 115/2023 


În temeiul dispoziţiilor art. 133 alin. (5) şi (7) din Constituţia României, republicată, şi ale art. 23 alin. (1) din Legea nr. 305/2022 privind Consiliul Superior al Magistraturii,
Având în vedere dispoziţiile art. 63 alin. (3) din Legea nr. 303/2022 privind statutul judecătorilor şi procurorilor, cu modificările și completările ulterioare, cu …………. voturilor membrilor prezenți,
PLENUL
CONSILIULUI SUPERIOR AL MAGISTRATURII
HOTĂRĂŞTE
Art. I -  Regulamentul privind concursul de admitere în magistratură, aprobat prin Hotărârea Plenului Consiliului Superior al Magistraturii nr. 115/2023, publicată în Monitorul Oficial al României, Partea I, nr. 605 și 605 bis din 3 iulie 2023, cu modificările ulterioare, se modifică și se completează după cum urmează:

1. La articolul 18, alineatul (3) se completează și va avea următorul cuprins:
„(3)  În vederea elaborării lucrărilor scrise, candidaţii folosesc numai cerneală sau pix cu pastă de culoare neagră, cu excepția situațiilor în care lucrările scrise sunt elaborate prin utilizarea dispozitivelor electronice, în condițiile art. 231.”

2. După articolul 23, se introduce un nou articol, articolul 231, cu următorul cuprins:
„Art. 231 – (1) În cazul candidaților care, din cauza unei afecțiuni medicale dovedite cu înscrisuri medicale eliberate de medicul de specialitate, se află în imposibilitate de a executa scrierea olografă, elaborarea lucrărilor scrise aferente probelor de concurs se poate realiza, la cerere și cu aprobarea comisiei de organizare, prin utilizarea dispozitivelor electronice proprii sau puse la dispoziție de comisia de organizare.
(2) Solicitarea motivată pentru elaborarea lucrărilor scrise prin utilizarea dispozitivelor electronice se formulează odată cu cererea pentru înscrierea la concurs. Candidatul va anexa la cerere și înscrisurile medicale doveditoare, precum și opțiunea privind dispozitivele electronice.
(3) În cazul opțiunii de utilizare a dispozitivelor proprii, candidatul va preda comisiei de organizare echipamentul indicat la data comunicată în prealabil, pentru a fi pregătit și securizat în vederea susținerii probei. Echipamentul sigilat va fi predat candidatului la data probei și va fi preluat de la acesta după susținerea acesteia, urmând a fi restituit candidatului după publicarea rezultatelor finale ale probei.
(4) La finalizarea probei scrise, se va proceda la tipărirea lucrării, care se semnează pe fiecare pagină de candidat, de responsabilul de sală și de un supraveghetor. Dispozițiile art. 19 alin. (4) și art. 23 alin. (3) se aplică în mod corespunzător. În vederea corectării, lucrarea tipărită va fi transcrisă olograf de persoanele desemnate în acest scop de președintele comisiei de organizare, cu respectarea dispozițiilor art. 18 alin. (3) și (4), acesta urmând a semna lucrarea înainte de sigilare.
(5) Lucrarea originală, împreună cu documentele privind transcrierea acesteia se păstrează în plic sigilat până la publicarea rezultatelor finale ale probei, după care se arhivează și se păstrează în condițiile art. 39.


Art. II - Prezenta hotărâre se publică în Monitorul Oficial al României, Partea I.

Dată în Bucureşti, la data de ...2024

Judecător Denisa-Angelica STĂNIȘOR
Președintele Consiliului Superior al Magistraturii

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)





image2.emf

image3.png




image4.png




